Metadoni
Metadoni on synteettinen opioidi. Koska metadonia ei valmisteta oopiumiunikkoa käyttämällä, se ei ole opiaattijohdannainen. Metadonin vaikutukset ovat kuitenkin samanlaisia kuin opiaattien, joskin sen vaikutusaika on huomattavasti pidempi. Metadoni ei myöskään aiheuta voimakasta ja lyhytkestoista euforiaa kuten heroiini, vaan sen vaikutus on tasaisempi ja vähemmän dramaattinen. Ainetta käytetään yleensä kipulääkkeenä tai opioidiriippuvaisten korvaus-, ylläpito- ja vieroitushoidossa.
Mefedroni
Mefedroni tunnetaan myös nimillä 4-metyylimetkatinoni, 4-MMC tai 4-metyyliefedroni on synteettinen stimulantti joka kuuluu amfetamiini- ja katinoniryhmiin. Mefedronia kutsutaan slanginimillä drone tai MCAT, ja sitä on valmistettu Kiinassa josta sitä on virrannut muualle maailmaan. Mefedroni muistuttaa vaikutuksiltaan amfetamiinia, MDMA:ta ja kokaiinia.